בחג החנוכה בית חב"ד קיים פעילות אינטנסיבית רחבת היקף שהגיעה לכל שכבות הציבור בעיר. במשך החג התקיימו ע"י בית חב"ד עשרות אירועים ומסיבות חנוכה . חולקו כ-1,800 חנוכיות ונרות ו-מעל 10,000 סופגניות.... התגובות החמות וזרם מכתבי התודה שלא מפסיקים להגיע בימים אלה לבית חב"ד מגופים, ממוסדות ומיחידים מעידים על ההצלחה הכבירה של פעילות ברוכה זו.
1.בימים הסמוכים לחג התקיימו על ידי בית חב"ד סדנאות חנוכה לילדי בתי ספר ממלכתיים בעיר, בסדנה חוו הילדים את תהליך יצירת השמן ולמדו על מהות חג החנוכה. הסדנה הועברה בכל! בתי ספר ממלכתיים בעיר הפעילות הקיפה כ-1600 ילדים).
2. בכל הכניסות לעיר ובצמתים והכיכרות המרכזיים בעיר הקים בית חב"ד 28!! חנוכיות ענק. שחוברו ע"י העיריה לחשמל ופרסמו את הנס לכל התושבים והמבקרים בעיר.
3. אטרקציה מיוחדת הייתה חנוכית הענק המתנפחת בגובה 11 מטר היחידה מסוגה בארץ שהוצבה בכניסה הראשית לפארק כפר סבא. .
4. חנוכית ענק מרכזית ע"ג במת ענק עם תפאורה ושילוט מיוחד הוקמה בכיכר העיר, מידי ערב התקיים במקום טקס הדלקה מרכזי ע"י אישי ציבור בהשתתפות קהל רב, ובליווי מוזיקה. בכל ערב הגיע אחד נציג מאחד מארגוני המתנדבים בעיר להדליק את החנוכיה, בהדלקות השתתפו הארגונים: "ליונס", "ויצו", "רוטרי", "עמותת ברכה", "השרון", "גימלאי אגד", "תנועת שלם", "מועצת ארגוני המתנדבים" . את ההדלקות ליוו מופעי חנוכיה פירוטכנית עם מזרקות אש וסביבוני אור מופעי להטוטים ולולינים ולהקות מקומיות.
5. טקס הדלקה עם מסיבת חנוכה מרכזית התקיים בנר חמישי של חנוכה עם מופע של להקת פרחי הכפר ובהשתתפות ראש העיר מר יהודה בן חמו סגן ראש העיר עו"ד איתן צנעני וחברי מועצת העיר הדוברים העלו על נס את פעילות חב"ד בעיר במשך השנה כולה וחג החנוכה במיוחד.
6. מחזמר חנוכה ענק לילדים ולכל המשפחה התקיים באולם האודיטוריום של הישיבה התיכונית קרית הרצוג שהיה מלא וגדוש בהמונים שנהנו מהמופע המיוחד "שירים ונפלאות" עם כוכבי הזמר ישי לפידות, יונתן שינפלד, אוהד מושקוביץ, דניאל אביאל, איציק דדיה ולהקת הקינדרלך.
7. שלוש מסיבת חנוכה לילדים התקיימו במהלך החג בהשתתפות מאות ילדים שנהנו מתוכנית חוויתית והשתתפו בסדנאות יצירה מיוחדות.
8. בכל ערב במשך החג ביקרו פעילי בית חב"ד בבית הרפואה מאיר, ובבית הרפואה הגריאטרי והדליקו נרות וחילקו סופגניות לחולים ולצוות , בליווי כליזמרים כדי לתת אווירת החג לחולים.
9. בית חב"ד השתתף ב-16 מסיבות חנוכה שהתקיימו בכל בתי הנוער בעיר. במסיבות השתתפו המוני ילדים ששמעו על החג ושמחו עם חסידי חב"ד.
10. בית חב"ד השתתף במסיבות חנוכה שהתקיימו במועדוני הקשישים בעיר, בחלוקת סופגניות ובליווי מוזיקלי ובדברים על תוכן החג. (המסיבות התקיימו במועדוני הקשישים: נחשון, עליה, אלי כהן, כיסופים, מועדון נחשון, ובמרכז יום לקשיש).
11. מסיבות חנוכה עם הדלקת נרות ושירה בליווי מוזיקלי התקיימו על ידי בית חב"ד במחלקות הסיעודיות בכל בתי האבות בעיר.
12. מידי ערב התקיימה הדלקת נרות חנוכה וחלוקת הפתעות וסופגניות לילדים בקניון ערים בהשתתפות ילדים רבים וקהל רב מבאי הקניון.
13. מסיבות חנוכה התקיימו על ידי בית חב"ד בתחנת כיבוי אש ובמד"א במשטרת כפר סבא ובמטה מרחב השרון, ועם חברי המשמר האזרחי, במסיבות שמעו הנוכחים על מהות החג הודלקו נרות וחולקו סופגניות, עם שירה וריקודים בליווי מוזיקלי.
14. מסיבת חנוכה מיוחדת לילדים המאושפזים במחלקת הילדים בבית הרפואה מאיר ובמחלקה לכירורגית ילדים. בסיום המסיבה קיבלו כל הילדים מתנה מרשימה כדמי חנוכה. תרומת כולל חב"ד בארה"ב.
15. מאות השתתפו בטקס הדלקת נרות עם שיחה על עניני החג התקיים בפתיחת משחק הכדורעף של נבחרת ישראל נגד נבחרת קוראטיה ששודר בשידור ישיר בערוץ הספורט .
16. מסיבת חנוכה מרגשת ומרשימה בליווי מוזיקלי לעולים ולדוברי רוסית התקיימה באולם האירועים של "עמיגור" בהשתתפות עשרות עולים חדשים וותיקים .
17. כן התקיימו מסיבות חנוכה עם הדלקת נרות, הרצאה , חלוקת סופגניות ודברים לחג. במסיבות חנוכה שהתקיימו ב: סניפי בנק הפועלים, בנק מזרחי, בנק מסד. במועדון "בני ברית", "ויצ"ו" , מועדוני מאמנט, מועדון הגיל הרך של מחלקת הרווחה, מועדוני האתלטיקה והברידג'', מרכז הנוער העירוני, תיכון "תל אביב" , בי"ס לאחיות בבי"ר "מאיר".
18. במשך ימי החנוכה נערכו ביקורי בית במאות בתים של תלמידי מוסדות חב"ד בעיר, בוגרי הקייטנה של בית חב"ד והמוני תושבבים ששמחו לקבל את הפעילים שהביאו את אור חנוכה לביתם.
הפעילות התאפשרה תודות לעזרתם של "סיירת האור" - נבחרת מצויינת של התמימים תלמידי ישיבת תות"ל המרכזית בכפר חב"ד שהתגייסו בכל גופם ומאודם למבצע חנוכה בכפר סבא.